Stredisko kultúry Bratislava-Nové Mesto,
Vajnorská 21

Správa
o činnosti a výsledkoch hospodárenia
za rok 2012

Bratislava, jún 2013

Vyhodnotenie činnosti Strediska kultúry Bratislava-Nové Mesto
za rok 2012
______________________________________________________________________

				    STREDISKO KULTÚRY    			  
     Bratislava - Nové Mesto, Vajnorská 21, 831 03 Bratislava

      
Stredisko kultúry Bratislava-Nové Mesto (ďalej SK)  aj v roku 2012 vychádzalo vo svojej činnosti zo štatútu, požiadaviek zriaďovateľa Mestskej časti Bratislava-Nové Mesto (ďalej MČ), záujmov a potrieb občanov našej mestskej časti. Pri plánovaní sa zohľadnilo priestorové, materiálne a technické vybavenie zariadenia.

Poskytnuté priestory a technické služby pre podujatia MČ BNM v gescii starostu

•	Miestne zastupiteľstvo - 4-krát 
•	Školenie volebných komisárov
•	Stretnutie volebných komisií
•	Voľby 
•	Uvítanie novorodených detí - 5-krát 
•	Pre rodičov a príbuzných novorodencov bol zabezpečený aj kultúrny program, ktorý pripravili deti a pedagógovia zo ZŠ Česká. 
•	Jarný koncert pod záštitou starostu
•	Deň matiek
•	Deň novomestských seniorov
•	Valné zhromaždenie Jednoty dôchodcov
•	Stretnutie osamelých pred Vianocami

Spolupráca SK na podujatiach MČ BNM

•	Sobáše sa väčšinou konali 2-krát v mesiaci v obradnej sieni MČ. Počas letných mesiacov sa ich počet výrazne zintenzívnil. SK na základe požiadaviek sobášených zabezpečovalo a hradilo zo svojho rozpočtu umelecký program: hra na klavír, spev a recitácia v podaní profesionálnych umelkýň Zuzany Okresovej,  Zuzany Ocharovichovej a Karin Lukáčovej.  
V týchto priestoroch sme zabezpečovali aj individuálne uvítania detí do života.  
•	Zvykoslovný program – skúšky so školských klubov (ďalej ŠK)
•	Miss a Boy 2012 tradičná súťaž ZŠ
•	Miss Babička 2012 súťažný program, ktorý sa uskutočnil prvýkrát v rámci Mesiaca úcty k starším. SK sa aktívne zúčastňovalo (účasť v porote a technické zabezpečenie) predkôl tejto novej súťaže pre seniorky.
•	Kultúrny festival Seniorfest, ktorý prebiehal súčasne s výstavou obrazov, ručných prác a šperkov z tvorby seniorov z našej MČ a MČ Karlova Ves.

Kultúrne leto  2012

Špecifické bolo tým, že bolo organizované MČ BNM, ale pracovníci SK sa intenzívne podieľali na príprave, organizovaní a technickom zabezpečení.
Jednotlivé podujatia zabezpečené SK prebiehali na Kuchajde, Partizánskej lúke a v  parku  na 
Račianskom mýte.

Akcie zabezpečené SK BMM pre MČ BNM

•	Koncerty na Kuchajde

30.6. A CONTO - funky
  7.7. O.B.D. – rock unplugged
  	14.7. Výber zo svetových muzikálov (Muzikálové štúdio Xanadu Zity Orlickej)
21.7. Robo Kajzer a Peter Meluš (zabávači z TV relácie Dereš)
28.7. Allan Mikušek – country
4.8. Robo Papp a Bystrík - pop
11.8. Detské popoludnie a koncert sk. Maxim Turbulenc - hosť z ČR 
18.8. Peter Lipa Band - jazz 
od 1.7. do 18.8.2012 Kurzy tancov horúcej oceánie s Ailimou

•	Promenádne koncerty na Račianskom Mýte (dychovka, jazz, opereta, muzikál)

  1.7. DH 11 zo Ivanky
  8.7. Peter Adamov Band 
15.7. DH Šarfianka
22.7. DH 11 zo Ivanky 
29.7. DH Šarfianka
  5.8. DH 11 zo Ivanky 
12.8. AndreaS
19.8. DH Križovianka
26.8. Peter Adamov Band
  2.9. Muzikálové divadlo Xanadu Zity Orlickej

•	Detské nedele na Partizánskej lúke 

Cesta rozprávkovým lesom 
 -  Športovo- súťažné popoludnie a detská diskotéka pre deti.
	Od 1.7. do 2.9. – spolu 10 programov

Výdavky spojené s KL boli v réžii MČ, ale SK hradilo zo svojho rozpočtu: technické zabezpečenie: ozvučenie, dopravu technického ozvučenia a personálu na Kuchajde (10-krát), na Račianskom mýte (4-krát), manažérov prítomných na podujatiach (31-krát).
Manažéri, zvukár a asistent zvukára sa akcií zúčastňovali nad rámec riadneho pracovného času.  

Podujatie financované z grantu poskytnutého Bratislavským VÚC
•	Letné filmové pondelky nielen pre pamätníkov
            Premietanie filmov z 50. a 60. rokov.

Samostatne organizované podujatie SK v rámci KL 
•	Tanečné kultúrne leto
 Pokračovanie už tradičných tanečných Čajov o piatej. Podujatie prebiehalo každú sobotu 
 od 30.6. do 1.9. „odtancovalo“ sa 10 sobôt.

Podujatia SK pod záštitou starostu

•	Životné jubileá  -  4-krát
	Programy boli špeciálne vybrané, primerane vekovej kategórii jubilantov (operetné melódie, ľudové piesne a staré evergreeny) v podaní spevákov: Švercelovej, Šuberta, Grúňa, Laiferovej, Dubovského, Záhumenskej, Stankovskej a Ľudovej hudby Miroslava Dudíka.

               KULTÚRNO – SPOLOČENSKÉ PODUJATIA 

Koncerty

Koncertná činnosť v roku 2012 bola pestrá a jej hlavnú časť tvorili koncerty organizované v rámci projektu 11. ročníka Folk country sála alebo koncerty na vaše želanie. V rámci tohoto projektu vystúpili známe country kapely a speváci z Čiech a Moravy, napr.: Zelenáči, Hop Trop, Vlasta Redl, Žalman a spol, Nezmaři s hosťom Mikim Ryvolom, František Nedvěd so skupinou Tie break, skupina Rangers alias Plavci a slovenská folk country skupina Belasí. 
V rámci rockovej scény sme zorganizovali koncerty 50 rokov Rolling Stones, S rokenrolom na koniec sveta a koncert rockovej skupiny Prešpork, ktorá počas koncertu pokrstila svoje CD. V uvedených koncertoch účinkovali významné osobnosti slovenskej populárnej hudby ako:
Miro Žbirka, Laco Lučenič, Jožo Barina, Vasko Velčický a skupiny The Buttons a Good Bay Lenin.
Koncert indickej hudby bol organizovaný v spolupráci s Klubom Sahadža joga.

Tanečné večery

Čaj o piatej
Tradičné tanečné podujatia pri živej hudbe 60. až 90. rokov prebiehajú už 15 rokov. Ide o moderované podujatia spojené so žrebovaním o ceny (poskytnuté z radov návštevníkov, sponzorov) a vstupenky na  podujatia SK. Tieto podujatia mali a  stále majú vysoké renomé, svedčí o tom aj návštevnosť, napriek tomu, že podobné podujatia organizujú aj iné inštitúcie v Bratislave. Niektoré boli spestrené príležitostnými témami, ako napr.: Valentínsky čaj, Jozefský čaj, Katarínska zábava, Mikulášska zábava, Štefánska zábava. Na podujatiach účinkovali hudobné skupiny: Saturn, Skan, Uni, Exe Live, Roland live, Kartago, Color, Fortuna, Charlie Band, Merytan Fortuna, V-Kvartet.     

Za dychovkou na Vajnorskú
Podujatie s ľudovou a dychovou hudbou v takejto forme organizujeme ako jediní v Bratislave. Často sa k nám objednávajú celé zájazdy z okolitých obcí a miest, napr. zo Studienky, Blatného a tiež z pohraničných miest z Rakúska. Prezentovali sa na nich dychové súbory: Šarfianka, Vištučanka, Križovianka, 11 z Ivanky a Veselá muzika. 

Country and swing bál
Po viacerých rokoch sme obnovili tradíciu country bálov, tentoraz obohatenú o swing. Výborní hudobníci a tanečníci svojim programom a tanečnými workshopmi vytvorili skvelú atmosféru, ktorú zvýraznila scéna a country artefakty. Účinkovali: moderátor Pavol Hraška, hudobná skupina Countryfied, tanečné skupiny Cloggs Show, Charlie  Dance Studio a Karavana.

Sen noci orientálnej
Podujatie, ktoré má svojich stálych, ale aj  mnoho  nových  záujemcov. Predstavili  sa  tanečnice z viacerých tanečných skupín, domácich aj zahraničných, ako: Mafra, Karavána,  Bri Hurley (USA), Wolmae dance company  (UA a H), fakírska show a ďalší.  

Alternatívne programy (aj divadlá)

Malý festival lásky
Návštevníci, ktorí mali záujem o hlbšie súvislosti a hľadanie alternatív bežného spôsobu života sa stretli na májovom 3-dňovom festivale lásky, kde odzneli zaujímavé prednášky, umelecké pásma, výstavy a workshopy so známymi predstaviteľmi tejto sféry. 

Večer s Milkou Zimkovou
Divadlo jedného herca spojené s besedou pri príležitosti herečkinho životného jubilea. Týmto programom sme zároveň otvorili priestor bývalej sobášnej siene pre malé javiskové formy a pre aktivity komornejšieho charakteru. 

Beseda so spisovateľom  Jozefom Banášom
Bezprostredné stretnutie priaznivcov kníh Jozefa Banáša, ktorý stretnutie spestril hrou na gitare a spevom. Podujatie bolo pripravené v spolupráci s Knižnicou MČ BNM.

Ľudové divadlo z Pezinka
Amatérska divadelná tvorba určená pre priaznivcov amatérskej divadelnej scény.

Ezoterické Vianoce
Komorný večer venovaný blížiacim sa sviatkom multižánrového charakteru. Každý hosť si v programe našiel svoj duchovný rozmer od poézie, prednášok, videoprodukcie a pod.

Klubová činnosť (záujmovo - tematické podujatia)

Informačné centrum zdravia 
prebieha pod vedením MUDr. Fulovej a za účasti ďalších odborníkov sa venuje rôznym témam z oblasti zdravotnej prevencie, s dôrazom na zdravý spôsob stravovania a celkovej životosprávy. 

Zážitkové cestovanie a komentovaná fotoshow
V spolupráci s CK Satur sme dali priestor prezentácií súťažnej fotografickej tvorby zo zahraničných ciest. Zúčastňovali sa členovia fotokrúžkov predovšetkým z MČ BNM pod vedením  Martina Valoviča a Rudolfa Biháryho. 

Cesta za poznaním
Premietanie dokumentov a filmov s filozoficko-duchovným kontextom, ktoré vyberá a prezentuje Pavel Hyben.

Túlavé topánky
Cyklus pre milovníkov spoznávania kultúry, krás a zaujímavostí iných krajín. Prebieha formou premietania dokumentárnych filmov, ktorý je spojený s besedou s cestovateľmi. Klub vedie Ľubomír Pištek. 

Klub patchwork
Členovia klubu sa stretávajú raz mesačne, aby si navzájom sprostredkovali informácie a zdokonalili zručnosti v technike ručnej práce patchwork.

Ďalšie pravidelné stretnutia záujemcov rôznych vekových kategórií:
•	Klub priateľov opery 
•	Bratislavský včelársky spolok 
•	Sahadža joga (pokročilí a začiatočníci).  

Výstavná činnosť

Počas roku 2012 sa v našich výstavných priestoroch predstavili amatérski i profesionálni umelci v rôznych výtvarných žánroch. Výstavnú činnosť sme otvorili výstavou maliara, grafika a ilustrátora Tomáša Krčméryho. Ďalej u nás vystavovali: insitní maliari z Kovačice a Padiny, otec a syn Súlovci, Denisa Kolářová, Jaroslava Selešová, profesionálny výtvarník Ján Hnilica, Ivan Cích, Tibor Juráš, Ján Ferianec, Eva Feriancová a Ľuboš Straka. Spojená škola Tokajícka vystavovala práce svojich študentov v obore textilná a odevná tvorba. Tradične sa prezentovali svojou tvorbou členovia Ateliéru neprofesionálnych výtvarníkov. DUK a jej členovia nám svojimi obrazmi  priblížili 

krásu Podpoľania. Seniori našej MČ a MČ Karlova Ves predstavili svoju tvorbu na výstave obrazov, ručných prác a šperkov v rámci vyššie spomínaného Seniorfestu.
V spolupráci so ZŠ s MŠ Odborárska  sme zrealizovali výstavu Európa v škole. V spolupráci s MOS Modra  sme zrealizovali 49. ročník výstavy Výtvarné spektrum pre mládež a dospelých 
neprofesionálnych a profesionálnych výtvarníkov. V spolupráci so ZUŠ Hálkova sme zrealizovali výstavu Výtvarnými aktivitami proti drogám. Zaujímavú výstavu fotografií inštalovali aj seniori – účastníci UTV v STU na tému Tvorte s nami. Svoju individuálnu výtvarnú tvorbu predstavili 
Dr. Jana Dallosová, Katarína Kalmanová, Martina Kurt a ocenení fotografi zo XIV. Fotosalónu. 

Podujatia pre deti a mládež
     
Výchovné koncerty
boli organizované v spolupráci s oddelením školstva MÚ BNM a s metodikmi pre materské a základné školy našej mestskej časti (8 ZŠ a 11 MŠ). Deťom sme zabezpečili pestrú paletu výchovných koncertov rôznych hudobných žánrov, napr.: hudobné rozprávky Cirkus muzikus (žonglovanie a kúzlenie s hudbou),  hudobno-dramatický program O neposlušnej Sindy, Tri čierne kapucne, hudobný projekt Základy swingu  a populárnej hudby na Slovensku. V MŠ na Revíne a MŠ Odborárska sa odohralo niekoľko predstavení bábkových divadiel.  

Zvykoslovné podujatia
boli komponované a moderované pásma vychádzajúce z tradičnej ľudovej kultúry v oblasti ľudová slovesnosť, piesne, tance, hudba, odev a pod. Podujatia boli určené pre deti zo školských klubov pri ZŠ s MŠ v MČ BNM. Témy: fašiangový karneval, prinášanie „letečka“ a vynášanie „kiselice“ na Kuchajde, Od Martina do Ondreja zvykov je veľa, Mikuláš s divadlom Ludus. V pásmach účinkovali detské folklórne súbory a deti ŠK Česká, Za kasárňou, Odborárska a Riazanská. 

Kaleidoskopy vedomostí
boli zamerané na oblasť prírodovedy ako nadstavbu základných učebných osnov ZŠ napr.:  baníctvo, mineralógia a drahé kamene na Slovensku. Žiaci ZŠ MČ BNM sa oboznámili akým vývojom  prešlo naše baníctvo za stovky rokov a na rôznych zbierkach minerálov a hornín aj ukázali aké prírodné poklady ukrývala a  ukrýva príroda okolo nás, čo sa u nás ťažilo a pod. Spolupracovali sme s Pezinským permoníkom a partnerskou Barborou, n.o., ktorej významnou aktivitou je projekt Malokarpatská banská cesta.  

Tvorivé dielne
 boli pripravované pre ŠK pri ZŠ s MŠ v našej MČ. Témy ako: Maska a Maľované kamienky. Hotové artefakty - masky - využili deti na fašiangovom karnevale a výtvarné kompozície s kamienkami ako námety na darčeky. 

Najpravidelnejším účastníkom našich podujatí boli ZŠ Česká,  ZŠ Za Kasárňou a ZŠ Odborárska. 

Medzinárodný festival detských folklórnych súborov v Bratislave
Štvordňový festival plný hudby, tanca a spevu DFS zo Slovenska a zo zahraničia. SK zabezpečovalo výrobu propagačných materiálov, diplomov a ďakovných listov. Manažérka SK spolupracovala ako členka organizačného výboru.

Divertimento musicale
Krajská súťaž mladých hudobníkov v spolupráci s MOS Modra. Súťaže sa zúčastnili študenti záujmovo umeleckých škôl, Sláčikový orchester Technik STU a iní. 

Výmenné stretnutia zberateľov 

Zorganizovali a zrealizovali sme výmenné stretnutia zberateľov a záujemcov z rôznych oblastí, konkrétne: mincí, bankoviek, medailí,  odznakov,  starých  pohľadníc, plagátov, kníh, gramofónových platní, telefónnych kariet, elektro, foto, domáce potreby, rybárske potreby, železničné modely. Najúspešnejšie a najnavštevovanejšie boli medzinárodné VSZ minerálov a skamenelín, spojené s výstavami drahých kameňov. Novinkou tohto roku bola medzinárodná VSZ policajných insignií. 

Podujatia v spolupráci so spoločenskými organizáciami

Okrem spolupráce spomínanej vo vyššie uvedených aktivitách sme sa podieľali na: stretnutí Občania pre obec,  aktivitách Cechu DFS, Národného osvetového centra, Národného hudobného centra, pre kluby dôchodcov a pod. 

Vzdelávanie a kurzy

Záujmovo-vzdelávacia činnosť bola zameraná hlavne na výučbu:
 
Jazykové kurzy
•	anglický
•	nemecký
•	taliansky

Zabezpečovali sme semestrálne polointenzívne kurzy ale aj klasické celoročné. Najvyšší záujem bol o kurzy taliančiny. 

Výtvarné kurzy
•	keramika pre deti
•	keramika pre dospelých
•	výtvarné štúdio
•	výtvarné techniky
•	výtvarná škola pre deti Dany Zacharovej

Praktické kurzy
•	strihy a šitie
•	kurz pletenia papiera
•	kurz fotografovania

Pohybové kurzy
•	joga

Väčšinu účastníkov vyššie uvedených kurzov tvoria obyvatelia MČ BNM, čím napĺňame funkciu organizácie vyplývajúcu z jej štatútu. 

Prenájom priestorov

Za rok 2012 sme zrealizovali spolu 93 nájomných zmlúv (o 8 viac ako minulý rok), kde sme v rámci 365  akcií (o 147 viac ako minulý rok) poskytli priestor na vzdelávanie, spoločenské, kultúrne a rôzne záujmovo – informačné podujatia a tiež aj zábavu cca  25 769 občanom (o 9 080 viac ako minulý rok), z našej MČ ale aj zo širšej Bratislavy.
V rámci kultúrnej spolupráce a prenájmov priestorov sme umožnili známym osobám a osobnostiam z radov filozofov, bádateľov, liečiteľov, jogínov, alternatívnej scény zorganizovať prednášky a semináre v našich priestoroch (Marcel Vanek, Lujza Muratori, Anna Galovičová ).

		             DOM  KULTÚRY KRAMÁRE                               
                                       Stromová ul. 18, 831 01 Bratislava

Dom kultúry (ďalej DK) aj v roku 2012 vychádzal vo svojej činnosti zo štatútu, požiadaviek zriaďovateľa MČ BNM, záujmov a potrieb občanov našej MČ. Pri plánovaní sa zohľadnilo priestorové, materiálne a technické vybavenie zariadenia.

Poskytnuté priestory a technické služby pre podujatia MČ BNM v gescii starostu 

•	Stretnutie občanov MČ BNM so starostom
•	Jarný koncert pod záštitou starostu
•	Výročná schôdza členov klubu dôchodcov
•	Voľby
•	Koncert pri príležitosti Dňa matiek

Spolupráca DK na podujatiach MČ BNM 

•	Karneval pre deti 
•	Novomestský škovránok 

KULTÚRNO – SPOLOČENSKÉ PODUJATIA 

Podujatia pre deti a mládež

Detské predstavenia
Pre detského diváka sme na víkendové popoludnia pripravili bábkové a divadelné predstavenia na ktorých sa predstavili divadlá a súbory: divadlo Piki, Nelline, Stražanovo bábkové divadlo, MaKile, divadlo Žihadlo.  
Pre MŠ Cádrovu a na Revíne sme zabezpečili rozprávkové dopoludnia: Danka a Janka, Perníková chalúpka, Zajačik Becepáčik, Farbičkový koncert, Aladinová zázračná lampa, Štyri ročné obdobia.   

Tanečné popoludnia s Disco Jarkou
Tanečno-pohybové a interaktívne podujatie pre deti (od 3 – 10 rokov) zamerané na rozvoj ich motoriky a fantázie – Kvetinový bál a Jesenný kolotoč. Hosťom a príjemným spestrením bolo Detské baletné štúdio.

Mikuláš a Vianočná rozprávka
Stretnutie s Mikulášom a jeho pomocníkmi bolo obohatené divadelnou rozprávkou Dohviezdny večer.

Koncerty

Koncert skupiny Šafrani svojim repertoárom ľudových piesní a recitáciou spríjemnili  popoludnie seniorom.

Alternatívne programy

Poetické večery
Literárno-hudobná stavba programu zásluhou herca a režiséra Juraja Sarvaša láka už 
22. divadelnú sezónu stále viac návštevníkov rôznych vekových kategórii. V týchto programoch sa vystriedalo mnoho významných spisovateľov, recitátorov, hercov, spevákov a súborov. Účinkovali: Mária Královičová, Martin Huba, Oldo Hlaváček, Dušan Jariabek, poslucháči a absolventi Akadémie umení z Banskej Bystrice, spevácka skupina Spevuľky spod Matúšovho hradu. Svojim účinkovaním večery spestrili aj významné osobnosti politického, spoločenského a kultúrneho života (ministri, astronauti, lekári, vedci a iní).

Druhý muž
Slávnostná prezentácia knihy Druhý muž s autorkou, spisovateľkou Janou Šimulčíkovou a jej hosťami herečkou Milkou Zimkovou a speváčkou Zuzanou Meszárosovou. Podujatie bolo pripravené v spolupráci s Knižnicou MČ BNM.

Klubová činnosť
Klub Venuša – pravidelné stretnutia členiek Ligy proti rakovine.

Vzdelávanie a kurzy

Výtvarné kurzy
•	Ateliér neprofesionálnych výtvarníkov

Pohybové kurzy
•	Pilates
•	Zumba pre deti a dospelých 
•	Pohybové cvičenie mamičiek a detí na materskej dovolenke
•	Joga pre začiatočníkov a pokročilých

Prenájom priestorov

Za  rok 2012 sme zrealizovali 26 nájomných zmlúv, kde sme v rámci 766 akcií poskytli priestor na vzdelávanie, spoločenské a rôzne záujmovo-informačné podujatia cca 6 988 občanom.

Propagácia, reklama, tlač, styk s verejnosťou 

Propagáciu všetkých kultúrno-spoločenských akcií Strediska kultúry a Domu kultúry Kramáre, zabezpečovalo oddelenie reklamy a tlače.
Propagačné materiály – grafika, výroba a tlač:
•	pozvánky 
•	kalendáre
•	letáky
•	bulletiny
•	informačné listy
•	plagáty
•	transparenty 
•	bannery
•	logá

Propagačné materiály boli umiestnené na tradičných miestach MČ BNM: zábradlie pri budove Prvej konskej železnice, plot ihriska Nová Doba, pred budovami SK na Vajnorskej ulici a DK Kramáre.  Tiež sa pravidelne umiestňovali v budovách MČ BNM, v MŠ, ZŠ a SŠ. Väčšie podujatia ako napríklad koncerty sme propagovali vylepovaním  plagátov na stĺpoch v mestskej časti a tiež na externých výlepových  plochách ako: Feelinf a BKIS.

Práca v interiéroch - návrh a realizácia scén
•	pre podujatia SK a DK (napr.: Sen noci orientálnej, Valentínsky čaj o piatej, Malý festival lásky, Deň pracovníkov miestnej kultúry, životné jubileá, Country bál, Mikuláš, Vianočné podujatia, Silvester, Poetické večery a pod.)
•	pre podujatia MČ BNM (napr.: Miss a Boy, Mesiac úcty k starším, Deň novomestských seniorov, Novomestský škovránok, Vianočné podujatia apod.)
•	pre podujatia klientov (podľa požiadaviek klientov)
•	odborná asistencia pri inštalovaní výstav (napr.: Fotosalón, Výtvarné spektrum, Výtvarné štúdio a ostatné výstavy podľa požiadaviek klientov).

Propagácia podujatí v médiách
•	Tlač: Hlas Nového mesta, Kam v Bratislave, InBa, Ticketportál, Pravda  
•	Rozhlas: Slovenský rozhlas
•	Televízia: TV Markíza – Teleráno, Bratislavská televízia
•	Internet: vlastná web stránka www.skvajnorska.sk a stránka MČ BNM www.banm.sk

Požiarna ochrana 

Pri hodnotení požiarnej ochrany obyvateľstva môžeme konštatovať, že sme v roku 2012 nezaznamenali žiadny požiar alebo zahorenie. Uskutočnili sme revíziu hasiacich zariadení a uskutočnila sa i predpísaná kontrola a revízia komínov, plynových, elektrických zariadení, keramickej pece a javiskových výťahov.

Bezpečnosť a ochrana zdravia pri práci

V roku 2012 sme nezaznamenali žiadny úraz, nevyskytla sa žiadna mimoriadna udalosť alebo havária v súvislosti s BOZP.  Zamestnanci absolvovali predpísané školenia.
Predpísanými technickými kontrolami a revíziami prešli všetky technické zariadenia v SK i v DK. 

Civilná ochrana 

SK má zriadený štáb CO, ktorý sa zaoberá aktuálnymi úlohami vyplývajúcimi zo záverov štábu CO MČ BNM. Každoročne sú aktualizované zloženia hliadok CO a organizované ich preškolenie.

Ochrana majetku

V roku 2012 nebola zaznamenaná žiadna mimoriadna udalosť v súvislosti s ochranou majetku. Ochrana SK bola zabezpečovaná elektronickým zabezpečovacím zariadením napojeným na centrálny pult ochrannej firmy Ravi.

Správa budov, oprava a údržba

V priebehu minulého roka sme zrealizovali všetky plánované opravy a revízie vybratých technických zariadení.    

Autodoprava

V roku 2012 SK  prevádzkovalo vozový park a to:
1.	osobné motorové vozidlo Dacia Logan od roku 2008. Vozidlo je zaparkované na parkovisku SK
      a garážované v garáži na Pionierskej ulici.
2.	motorové vozidlo Peugeot Boxer od roku 1999.  Vozidlo  je  garážované  v  garáži  na  Osadnej
      ulici.
3.	motorové vozidlo Lublin 38 od roku 2003. Vozidlo je zaparkované na parkovisku SK.  

Personálna práca

V SK  bolo k 31. 12. 2012 zamestnaných  22 interných pracovníkov (z toho  traja  pracovníci na kratší pracovný čas, z nich jeden pracuje aj na trvalý pracovný pomer). Na dohodu o pracovnej činnosti, dohodu o vykonaní práce, dohodu o brigádnickej práci študenta, zmluvu resp. objednávku  SK  zamestnávalo 20 servisných pracovníkov (pokladňa, pomocné práce v sále, dozor, zimná údržba atď.) a 15 lektorov kurzov (troch jazykových, piatich pohybových, sedem praktických – kurz šitia, výtvarné kurzy, keramika) a tri umelkyne vystupujúce pri sobášnych obradoch (spev, recitácia, sprevádzanie na klavír).  

V priebehu roka bol:
•	rozviazaný pracovný pomer z dôvodu znižovania počtu pracovníkov, odstúpenia, resp. ukončenia pracovného pomeru na dobu určitú so štyrmi pracovníkmi: Brázdovič, Kováčová, Krajačová, Backa.
•	uzatvorený pracovný pomer na plný a skrátený úväzok: Priečinská, Fecková  

V priebehu roka bolo 6 pracovníkov práceneschopných v počte 221 kalendárnych dní (z toho 
1 pracovník dlhodobo).

Z interných pracovníkov bolo 14  žien a 7  mužov. V robotníckej kategórii bolo zaradených 
6  pracovníkov (2 ženy a 4 muži - Šebesta 2x), v  kategórii THP bolo zaradených 
16  pracovníkov  (12 žien a  4 muži).

Vzdelanostná štruktúra:
- základné vzdelanie                          1      pracovník
- stredné odborné bez maturity          1      pracovník
- úplne stredné odborné                   10      pracovníkov
- úplné stredné	                        3      pracovníci 
- vysokoškolské                                  6     pracovníkov

Stredisko kultúry v zmysle Zákonníka práce  pre  interných pracovníkov  zabezpečovalo možnosť teplej stravy 1-krát denne v stravovacom zariadení Gerdos, s. r. o., alebo možnosť zakúpenia  Gastro lístkov firmy Edenred.  

Vnútropodnikové smernice

V roku 2012 boli vydané 3 cenové výmery na vstupné a kurzové poplatky platné pre SK Vajnorská  a DK Kramáre a interný príkaz na poverenie pracovníkov jazdiť referentským vozidlom Dacia. 

Vzdelávanie pracovníkov

V roku 2012 sa pracovníčka ekonomického oddelenia - mzdová účtovníčka zúčastnila školenia zameraného na zmeny v ročnom  zúčtovaní daní a personalistka školenia v súvislosti s novelou Zákonníka práce. 

Príkazy riaditeľky

Bolo vydaných 8 príkazov riaditeľky. Príkaz na plnenie predpísaných príjmov, záväzné ukazovatele na programy pre manažérov, záväzné finančné limity, zodpovedné osoby a čerpanie limitov, zverejňovanie zmlúv objednávok a faktúr, kontrola stavu PO a BOZP, prevádzkové hodiny v SK BNM počas letných mesiacov, presun rozpočtových položiek, príkaz na fyzickú kombinovanú a dokladovú inventarizáciu majetku SK. 

Vyhodnotenie sťažností, podnetov, oznámení

Boli zaznamenané 3 sťažnosti. Jedna sťažnosť  sa týkala  Knižnice BNM na Stromovej v budove DK Kramáre. Druhá sťažnosť sa týkala výkupu zlata v priestoroch SK na Vajnorskej ulici, kde išlo o prenájom a nie o podnikateľskú činnosť ako sa v sťažnosti uvádzalo. Tretia sťažnosť sa týkala pobytu bezdomovcov pod vstupným schodiskom do SK z Robotníckej ulice. Priestory pod schodiskom patria Zdravotnej poisťovni Dôvera. Z uvedeného vyplýva, že sťažnosti boli neopodstatnené. Ostatné pripomienky občanov sme riešili priebežne.  

Plnenie opatrení prijatých na rok 2012

Opatrením prijatým na rok 2012 bolo vypracovanie Smernice k zákonu č, 502/2001 Z.z. 
o finančnej kontrole a vnútornom audite - usmernenie k realizácii finančnej kontroly v SK BNM. Táto úloha vyplynula z následnej kontroly hlavného kontrolóra MČ BNM. V koordinácii s útvarom hlavného kontrolóra bola vydaná uvedená smernica, ako aj upravené a vytvorené ostatné súvisiace tlačivá, smernice a interné predpisy, tak aby zodpovedali zákonu a rešpektovali špecifiká organizácie.

Záver

V auguste 2012 bola poverená vedením SK BNM nová riaditeľka, ktorá sa musela oboznámiť s činnosťou a prevádzkou SK a tiež musela zosúladiť svoje predstavy s možnosťami rozpočtu, ako aj technickým a kapacitným vybavením organizácie.
Boli pripravené podmienky na organizačné zmeny, prerozdelenie pracovných naplní a pripravená úprava koncepcie s ohľadom na potreby MČ a jej občanov.
Bola ukončená rekonštrukcia bývalej sobášnej siene v súčasnosti malej sály poskytujúcej priestory na nové rôzne multimediálne aktivity.    

Porovnanie počtu typov činnosti v SK Vajnorská a DK Kramáre v roku 2012 :